BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 23.7.2008 
SEC(2008) 2291  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Придружителен  документ  към предложението  за  
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА   
 
относно  търговията  с тюленови  продукти  
  
РЕЗЮМЕ  НА ОЦЕНКАТА  НА ВЪЗДЕЙСТВИЕТО  
 
  
ОТНОСНО  ВЪЗМОЖНОТО  ВЪЗДЕЙСТВИЕ  НА ЗАБРАНА  ВЪРХУ  ПРОДУКТИ , 
ПОЛУЧЕНИ  ОТ РАЗЛИЧНИ  ВИДОВЕ  ТЮЛЕНИ   
 
{COM(2008) 469 окончателен } 
{SEC(2008) 2290} 
 
BG 2   BG РЕЗЮМЕ  
1. В съответствие  с ангажимента  си за високи  стандарти  на хуманно  отношение  
към животните , Европейската  комисия  взе решение  да предприеме  обективен  и 
задълбочен  анализ  на аспектите  на хуманното  отношение  към животните  при 
лова  на тюлени  в страните , където  се практикува  такъв  лов. Настоящият  доклад  
представя  възможните  варианти  по отношение  на последващи  политически  
и/или законодателни  мерки  в отговор  на загрижеността  за хуманното  
отношение  към животните  във връзка  с убиването  и одирането  на тюлени . 
2. В рамките  на този анализ  бяха  анализирани  регулаторни  рамки  и практики  за 
управление  на лова  на тюлени  в различните  страни  с популации  на тюлени1 и 
най-добрите  практики  бяха  определени  въз основа  на заключенията  на 
Европейския  орган  за безопасност  на храните  (ЕОБХ )2. Следните  страни  с 
популации  на тюлени  бяха  подробно  анализирани : Канада , Финландия , 
Гренландия , Намибия , Норвегия , Русия , Швеция  и Обединеното  кралство  
(Шотландия ). 
3. Оценката  показа , че системите  за управление  на лова  на тюлени  са различни  в 
отделните  страни  с популации  на тюлени  – и че в рамките  на всички  системи  
могат  да се направят  подобрения . Тюлени  се ловят  при коренно  различни  
условия . Различават  се както  типът  и обемът  на лова , така и регулаторната  
обстановка , в която  се осъществява  лова . Някои  страни  с популации  на тюлени  
са приели  и прилагат  цялостни  системи  за управление , насочени  към свеждане  
до минимум  на конфликта  между  производството  и хуманното  отношение  към 
животните , докато  системите  за управление  на други  страни  с популации  на 
тюлени  не са толкова  добре  разработени  и показват  по-малко  загриженост  за 
хуманното  отношение  към животните . 
4. Научното  становище  на ЕОБХ  показва , че тюлените  могат  да бъдат  убивани  
бързо  и ефективно  чрез редица  методи , без да им се причинява  ненужна  болка  
и страдание . При все това, докладва  се за доказателства , че на практика  
ефективното  убиване  невинаги  е налице  и някои  животни  се убиват  и одират  
по начин , причиняващ  им ненужна  болка  и други  форми  на страдание . 
5. В оценката  на въздействието  бяха  разгледани  както  законодателни , така и 
незаконодателни  политически  мерки . При това, бяха  анализирани  както  
политически  мерки , които  не са свързани  пряко  със системите  на управление  – 
например  пълна  забрана  за пускане  на пазара  на ЕС или на внос /износ , така 
също  и мерки , които  могат  да се свържат  с добрите  или лошите  практики  на 
системите  за управление  на лова  на тюлени . 
6. Екологичното  измерение  на оценката  се свежда  до въздействието  върху  
аспектите  на хуманното  отношение  към животните  по отношение  на тюлените , 
което  при все това е трудно  да се измери , тъй като ефективността  на 
                                                 
1 Проучване  на Комисията , възложено  на консултантската  фирма  COWI: „ Оценка  на възможното  
въздействие  на забрана  върху  продукти , получени  от тюленови  видове “, април  2008 г. 
2 Независимо  научно  становище  на ЕОБХ  относно  аспектите  на хуманно  отношение  към 
животните  по отношение  на методите  за убиване  и одиране  на тюлени , декември  2007 г.: 
http://www.efsa.europa.e u/EFSA/efsa_locale-1178620753812_1178671319178.htm  
 
BG 3   BG използваните  методи  за убиване  на тюлени  е различна  в зависимост  от метода , 
умението  на лицето  и условията  на околната  среда . В допълнение , 
икономическото  въздействие  е ограничено  до въздействието  върху  търговията  
и местните  икономики , както  по отношение  на страните , в които  има тюлени , 
така и по отношение  на страните  на евентуален  транзитен  пренос  и 
преработване , а социалното  измерение  се отнася  основно  до условията  за 
инуитското  население . 
7. Счита  се, че пълната  забрана  за пускане  на тюленови  продукти  на пазара  
на ЕС би имала  незначително  икономическо  въздействие  в държавите -членки  
на ЕС. При тази оценка , обаче , е прието , че транзитното  преминаване  на 
тюленови  кожи  и други  тюленови  продукти  и вноса  на тюленови  кожи  за 
допълнителна  преработка  и износ  могат  да продължат . Счита  се, че 
въздействието  би било  малко  по-значително  за страните  с популации  на 
тюлени , които  не са членки  на ЕС. Това  е в резултат  от факта , че обемът  на 
лова  на тюлени  в тези страни  извън  ЕС е много  по-голям  от лова  в страните  с 
популации  на тюлени , които  са членки  на ЕС, и че пазарът  на ЕС има известно  
значение  за тези страни  – с изключение  на Русия . Този  вариант  също  така би 
лишил  потребителите  от възможността  да закупуват  тюленови  продукти  в ЕС. 
8. Пълната  забрана  върху  вноса  и износа  би оказала  средно  икономическо  
въздействие  върху  държавите -членки  на ЕС, макар  че това въздействие  може  
да е значително  за Финландия  и Германия , ако забраната  включва  и 
транзитната  търговия . Въздействието  би било  малко  по-високо  за страните  с 
популации  на тюлени , които  не са членки  на ЕС. Това  отново  е в резултат  на 
факта , че обемът  на лова  на тюлени  в страни  извън  ЕС е много  по-голям  от 
лова  в страните  с популации  на тюлени , които  са членки  на ЕС, и че пазарът  на 
ЕС има известно  значение  за тези страни  – с изключение  на Русия . При все 
това, ако забраната  обхване  транзитната  търговия , Канада  по-специално  ще 
бъде  поставена  в неблагоприятно  положение , освен  ако търговията  не се 
премести  от Германия  и Финландия  извън  ЕС, например  в Норвегия . 
Следователно , Норвегия  би могла  в действителност  да укрепи  своята  позиция  в 
транзитната  търговия . По отношение  на потребителите , те биха  разполагали  
само  с много  ограничен  избор  на тюленови  продукти , получени  от тюлени , 
които  се ловят  в ЕС и се предлагат  за продажба  само  на месните  пазари . 
Дания  и Италия  са без съмнение  двата  най-големи  вносители  в ЕС на сурови  
кожухарски  кожи  от тюлени  за последваща  обработка /продажби  на пазара  на 
ЕС и следователно  ще бъдат  засегнати  от подобен  регламент . Дания  внася  
суровите  кожухарски  кожи  директно  от Канада  и Гренландия  (които  не се 
класифицират  като стоки  в транзит ), а Италия  внася  сурови  кожухарски  кожи  
от Русия , Финландия  и Обединеното  кралство  (Шотландия ). Гърция  също  
осъществява  значителна  търговия  със сурови  кожи  с произход  от последните  
две от посочените  страни  с популации  на тюлени . 
9. Ползите  от система  за етикетиране , позволяваща  на потребителите  да правят  
разграничение  между  отделните  тюленови  продукти  въз основа  на 
съображения  за хуманно  отношение  към животните  (етикетиране , основано  на 
продукта ), могат  да включват  ценово  повишение  на потребителския  пазар  и 
същевременно  подобряване  на възприемането  на лова  на тюлени  като цяло . 
Ако системата  е доброволна , тя би мога  да насърчи  естествен  процес  на подбор  
 
BG 4   BG по отношение  на спазването  на разпоредбите  и следователно  ще поддържа  
баланса  между  хуманното  отношение  към животните , икономическото  и 
социалното  измерение  – т.е. тези, които  ползват  етикета , биха  имали  повече  
ползи , отколкото  загуби , а също  и хуманното  отношение  към тюлените  би 
могло  да се подобри . Освен  това се счита , че въздействието  ще бъде  най-
голямо , ако се приложи  широкоразпространена  международна  система  за 
етикетиране , а не специфична  система  за ЕС. 
10. Могат  да се сключат  дву-/многостранни  споразумения  между  ЕС и една  или 
повече  страни  с популации  на тюлени , които  да разширят  географската  област , 
оставена  извън  обхвата  на каквито  и да е законодателни  мерки . Въздействието  
ще бъде  подобно  на това на ограничена  забрана , като позволява  търговията  ако 
ловът  на тюлени  отговаря  на някои  установени  стандарти , обсъдени  по-горе. 
11. Предвид  загрижеността  за хуманното  отношение  към животните , изразена  от 
обществеността , и особено  от Европейския  парламент  и държавите -членки , 
самостоятелните  незаконодателни  мерки  се считат  за недостатъчни  за 
решаването  на проблема . 
12. Научното  становище  на ЕОБХ  ясно  показва  наличието  на доказателства , че на 
практика  ефективното  убиване  невинаги  е налице  — което  се подрепя  от 
последващите  заключения  от оценката . Поради  това има разумни  основания  да 
се обмисли  предприемането  на предпазни  мерки , за да се гарантира  отказ  на 
достъп  до пазара  на Общността  на продукти , получени  от тюлени , убити  и 
одрани  по начин , причинил  им ненужна  болка  и други  форми  на страдание . 
13. Заключението  от оценката  на въздействието  във връзка  с хуманното  отношение  
към животните , икономическото  и социалното  измерение  показва , че 
комбинацията  от няколко  варианта  изглежда  най-добрият  начин  за 
постигане  на основните  цели , т.е.:  
• защита  на тюлените  от действия , които  им причиняват  ненужна  болка , страх  
и други  форми  на страдание  по време  на тяхното  убиване  и одиране ;  
• вземане  на мерки  във връзка  със загрижеността  на обществеността  по 
отношение  на убиването  и одирането  на тюлени . 
Това  следва  да се осъществи  чрез забрана  за пускане  на пазара , внос  за 
транзитно  преминаване  през или износ  от Общността  на всякакви  тюленови  
продукти . При все това, търговията  с тези продукти  би била  възможна  при 
спазването  на определени  условия , които  се отнасят  до начина  и метода  на 
убиване  и одиране  на тюлените . Необходимо  е и да се установят  изисквания  за 
информация , които  да гарантират , че тюленовите  продукти , търговията  с които  
би била  възможна  чрез дерогация  от иначе  приложимите  забрани , биха  се 
посочвали  ясно  като идващи  от страна , която  отговаря  на горепосочените  
условия . 
Този  предпочитан  вариант  би спомогнал  да се гарантира , че на обществеността  
повече  не се предлагат  тюленови  продукти  от тюлени , убити  и одрани  с 
причиняване  на ненужна  болка  и други  форми  на страдание , и би целял  
предоставянето  на стимули  за използването  на методи  за убиване  и одиране , 
 
BG 5   BG които  не причиняват  ненужна  болка  или други  форми  на страдание . По този 
начин , вариантът  би оказал  пряко  въздействие  върху  практическото  прилагане  
на ловни  техники , които  са съобразени  с хуманното  отношение  към животните  
и така предпазват  животните  от излишни  страдания .